“Bəli, beş rayonun Azərbaycana verilməsi müqaviləsi mövcuddur” – SENSASİYA… | CahanPress
“Bəli, beş rayonun Azərbaycana verilməsi müqaviləsi mövcuddur” – SENSASİYA…
Tarix: 14.03.2018 Saat: 00:55
Bu barədə Rusiya, Azərbaycan və Ermənistan prezidentləri danışıblar. Amma, bu, hər üç ölkədə müxtəlif formada yozulur.”
Beynəlxalq Avrasiya Hərəkatının rəhbəri, politoloq Aleksandr Duqin bu cür sensasiyalı bəyanatla çıxış edib.
Onun fikrincə, Dağlıq Qarabağ problemi, hər şeydən əvvəl, erməni və Azərbaycan xalqlarının problemidir. Bu, yalnız dövlətlər arasında münasibət deyil, həm də xalqlar arasında olan münasibətdir.
“Bu vəziyyətdə şərti olaraq Türkiyənin Azərbaycan tərəfdən, İranın Ermənistan tərəfdən, Rusiyanın isə hər iki tərəfdən iştirakı, prinsipcə işləməlidir. Niyə də yox?
Əsas odur ki, nə qədər mümkünsə regionun problemlərini bilməyən və hələ də öz milli problemlərini həll etməyi öyrənməyən, işlək olmayan öz standartları ilə hər yerə soxulan Qərbi bu işdən aralamaq lazımdır. Amma, Avrasiyanın Rusiya, İran, Türkiyə kimi çoxmillətli, milli və dini qruplar arasında böyük qarşılıqlı əlaqələr təcrübəsi olan dövlətlər, belə məsələlərdə bir-birlərini tamamlaya bilərlər. Məsələn, Rusiya təkcə xristian ölkəsi deyil ki. Bəli, biz provaslav ölkəyik, amma bizim ölkədə xeyli müsəlman var və buna görə də biz müsəlmanları düşmən kimi görə bilmərik. Türkiyə və İran müsəlman ölkəsidir, amma Türkiyə azərbaycanlılarla milli eynilik əsasında bağlıdır, İran isə ermənilərlə tarixi köklər, hind – Avropa birliyi əsasında, bundan başqa İranın “Cənubi Azərbaycan” problemi var. Beləliklə, bu konfliktdə, bu üçbucaqda istənilən tərəfin öz maraqları, prioritetləri var. Onların konsolidasiyası olduqda və daha diqqətlə, sakit düşünülərsə biz Qarabağ probleminin həllinə nail ola bilərik, üstəlik rayonların azad edilməsinin alqoritmi artıq işlənib. Çoxları bunu Qarabağın təhvil verilməsi kimi şərh edir, amma bu belə deyil. Yox. Söhbət bir az başqadır: Söhbət Yerevan və Bakı arasında konstruktiv dialoqun başlanmasından gedir. Mən başa düşürəm ki, Yerevanda da, Bakıda da “konstruktiv dialoq” sözünü eşidəndə qışqırtı, bağırtı başlayır və bu da anlaşılandır. Bu, çox incə problemdir.
Amma, rus adamı kimi deyə bilərəm ki, biz çox istərdik ki, yenə də bu konstruktiv dialoq başlasın. Və erməni tərəfdən beş, ya yeddi rayonun Azərbaycana qaytarılması xoş məramın nümayişi kimi gərginliyin azalması istiqamətində vacib, hətta həlledici rol oynaya bilər. Bundan sonra müharibə təhlükəsi əhəmiyyətli dərəcədə azalacaq. Sonra bunun müsbət tərərəflərindən nəticələr çıxarmaq prosesi başlayacaq” – deyə, Duqin Birinci erməni informasiya kanalına müsahibəsində vurğulayıb.(Moderator.az)